                                           Z Á P I S N I C A
              zo zasadnutia obecného zastupiteľstva Banské, konaného 03.08.2021

Prítomní: starosta obce: PaedDr. Maloš Stanislav
                  poslanci:        Anderko Stanislav – ospravedlnený 
                                        Bombár Ján
			     Bombár Jozef 
			     Breznická Mária   
			     Červeňak Radko  
			     Gábor Tomáš                      
                                         Gera Peter
                                         Ivančo Michal 
			      Veselovský Peter	 
                              –---------------------------------------------------
                  hlavný kontrolór obce: JUDr. Ján Štovka
                  ostatní prítomní: občania obce podľa prezenčnej listiny


K bodu 1. Otvorenie zasadnutia.                                                
Zasadnutie obecného zastupiteľstva /OZ/ v Banskom otvoril a viedol PaedDr. Stanislav Maloš, starosta obce. V úvode privítal poslancov. 

K bodu 2. Zloženie poslaneckého sľubu.
Starosta obce vyzval nového člena OZ Jozefa Bombára, aby zložil sľub poslanca. 

K bodu 3. Schválenie programu OZ.
Starosta skonštatoval, že z celkového počtu poslancov 9 je prítomných 8, teda zasadnutie OZ v zmysle § 12 ods.7 zákona SNR č.369/1990 Zb. o obecnom zriadení v znení neskorších predpisov je uznášania schopné. Starosta obce predložil návrh programu OZ. Starosta navrhol pozmeniť program, bod číslo 9 “Rozpočtové opatrenie“ vypustiť a zmeniť na bod „Účel odkúpených pozemkov v rómskej osade“. Kontrolór podotkol doplniť bod 15 o zámer na odkúpenie obecnej parcely C č. 1009 vo výmere 327 m2  v katastrálnom území obce Banské. 

                                                             

Návrh programu OZ konaného 03.08.2021

1. Otvorenie, 
2. Zloženie poslaneckého sľubu nového člena OZ.
3. Schválenie programu OZ.
4. Určenie zapisovateľov, overovateľov zápisnice  a voľba návrhovej komisie.
5. Informácia starostu  o plnení úloh z vyplývajúcich prijatých  uznesení.
6. Správa kontrolóra obce Banské z kontrolnej činnosti. 
7. Plnenie rozpočtu za 1. polrok 2021.
8. Schválenie predloženia žiadosti na zvýšenie kapacity infraštruktúry MŠ IROP-PO2-SC221-202167.
9. Účel odkúpených pozemkov v rómskej osade pre obec. 
10. Informácia starostu o vybavení  kuchyne obecného úradu v Banskom.  
11. Schválenie dodatku č. 2 zo dňa 19.10.2020 k Zmluve č. 20201001 výstavba amfiteátra, práce neprevedené a práce prevedené mimo rozpočtu obce. 
12. Schválenie dodatku č. 3/2021 k Zmluve o poskytovaní služieb v oblasti nakladania s odpadmi.
13. Informácia starostu o zakúpení konvektomatu do kuchyne ZŠ Banské. 
14. Schválenie zapojenia sa do projektu “Pokračovanie MOPS v obci Banské“ v rámci výzvy OPLZ-PO8-2021-1.
15. Schválenie žiadosti Magdalény Pačutovej o zámer na odkúpenie obecnej parcely C č. 1009 vo výmere 327 m2  v katastrálnom území obce Banské. 
16. Rôzne.
17. Diskusia.
18. Návrh na uznesenie.
19. Záver 


Uznesenie č. 38/2021

OZ v Banskom

schvaľuje    

návrh programu OZ konaného 03.08.2021                


Za: 8                  			 Proti: 0                            			Zdržalo sa: 0


V Banskom dňa 03.08.2021				                         PaedDr. Stanislav Maloš
								        		starosta obce	

Diskusia: Po bode číslo 3 vyzval starosta obce pána M. Jacka, ktorý bol prítomný za verejnosť. Ten vystúpil s požiadavkou o výstavbu novej cesty smerom k rodinnému domu M. Jacka ml. a zároveň sa chce informovať o rekonštrukciách ostatných častiach ktoré sa budú rekonštruovať. Pán Jacko sa taktiež vyjadril k tomu, že bude potrebný nový  zdroj pitnej vody. Starosta reagoval na jeho požiadavku s tým, že sa komunikácie v obci budú len rekonštruovať, pretože tak to bolo schválené poslancami OZ a zároveň aj finančné prostriedky boli schválené len na rekonštrukciu. Starosta dodal, že nie je proti výstavbe nových komunikácií v budúcnosti.  


K bodu 4. Určenie zapisovateľov, overovateľov zápisnice a voľba návrhovej komisie
Starosta určil overovateľov a zapisovateľa.


Uznesenie č. 39/2021


OZ v Banskom

berie na vedomie

Overovatelia zápisnice: Tomáš Gábor, Radko Červeňak
Návrhová komisia: Tomáš Gábor, Radko Červeňak	       
Zapisovateľ:  Bc. Marianna Dargajová  

Za: 8                       	     		   Proti: 0                            		         Zdržalo sa: 0


V Banskom dňa 03.08.2021					                         PaedDr. Stanislav Maloš
								        			 starosta obce	


K bodu 5. Informácia starostu o plnení úloh z vyplývajúcich prijatých uznesení.
Predniesol starosta obce, konštatoval, že jednotlivé uznesenia boli priebežne plnené. Podal informáciu o plnení úloh  k prijatým uzneseniam z minulého zasadnutia OZ. 


                                                         	Uznesenie č. 40/2021

OZ Banské v súlade s §11 ods.4 zákona 369/1990 Zb. o obecnom zriadení v z. n. p.

berie na vedomie                                              

informáciu o plnení uznesení zo zasadnutia OZ.


Za: 8                                  		 Proti: 0                                                  	  Zdržalo sa: 0



V Banskom dňa 03.08.2021 					                         PaedDr. Stanislav Maloš
								        			 starosta obce	

K bodu 6. Správa kontrolóra obce Banské z kontrolnej činnosti za rok 2020.  
Kontrolór obce predniesol správu o výsledkoch z kontrolnej činnosti na úseku prijatých opatrení k zisteným nedostatkom z jednotlivých kontrol vykonaných v roku 2020. 


                                                     	Uznesenie č. 41/2021

OZ v Banskom

Berie na vedomie 

informáciu hlavného kontrolóra o výsledkoch vykonanej kontroly. 

Za: 8                                                        Proti: 0                                   		 Zdržalo sa: 0





V Banskom dňa 03.08.2021 				                         PaedDr. Stanislav Maloš
								        			 starosta obce		
K bodu 7. Plnenie rozpočtu za I. polrok 2021.  
Starosta oboznámil OZ v Banskom s plnením rozpočtu za I. polrok 2021. poznamenal, že sa rozpočet plní na 50%. 
Pán poslanec Veselovský položil otázku ohľadom pohonných hmôt, či obec má tankovaciu kartu. Starosta mu na to reagoval, že túto skutočnosť preverí, a ak to bude výhodnejšie tak sa takáto karta založí. 

Uznesenie č. 42/2021 


OZ v Banskom 

berie na vedomie 

plnenie rozpočtu za I. polrok 2021.

Za: 8                               		Proti: 0                                	   		 Zdržalo sa: 0



V Banskom dňa 03.08.2021						PaedDr. Stanislav Maloš
									          starosta obce



K bodu 8. Schválenie predloženia žiadosti na zvýšenie kapacity infraštruktúry MŠ IROP-PO2-SC221-202167. 
Starosta oboznámil poslancov OZ o výstavbe škôlky, že sa odstúpilo od starej zmluvy a teda sa za   projekt nezaplatilo nič. Oboznámil poslancov, že obec dostala na vybavenie triedy 8 061€ cez IROP predtým to bolo cez OP Ľudské zdroje. 


                                  
Uznesenie č. 43/2021

OZ v Banskom

schvaľuje 

predloženie žiadosti na zvýšenie kapacity infraštruktúry MŠ IROP- PO2-SC221-202167 , a zároveň schvaľuje zabezpečenie povinného spolufinancovania projektu t. j. min. 5%.z celkových oprávnených výdavkov. 
             
Za: 5                                Proti: Veselovský                          	Zdržalo sa: Gera, Ivančo 



V Banskom dňa 03. 08. 2021						PaedDr. Stanislav Maloš
									         starosta obce

K bodu 9. Účel odkúpených pozemkov v rómskej osade pre obec 
Poslanci OZ v Banskom sa zhodli na tom, aby sa finančné prostriedky vyčlenili na komunikácie v rómskej osade.
Diskusia: Pani poslankyňa Breznická navrhla, aby sa najprv zvolila stratégia na odkúpenie pozemkov v rómskej osade, aby sa určilo o ktoré pozemky konkrétne pôjde a či sa spraví komunikácia vrchná alebo spodná. Pán poslanec Veselovský ďalej navrhol, aby sa stretla komisia, ktorá danú problematiku prešetrí a zároveň sa určí suma odkúpenia pozemkov za m2. V závere OZ navrhlo sumu 2,50€ za m2 za odkúpenie a zhodlo sa na tom, že ďalším krokom bude osloviť vlastníkov pozemkov v rómskej osade.
Uznesenie č. 44/2021

OZ v Banskom

schvaľuje 

Výkup pozemkov v rómskej osade na infraštruktúru všetkých ciest.


Za: 8                                  		Proti:  0					Zdržalo sa: 0



V Banskom dňa 03.08.2021							PaedDr. Stanislav Maloš
									       	         starosta obce


  
K bodu 10. Informácia starostu o vybavení kuchyne obecného úradu v Banskom.
Starosta predniesol informáciu o tom, že sa do kuchyne obecného úradu kúpi nová umývačka riadu a budú sa opravovať aj steny v kuchyni. Obec podala žiadosť na PSK a na základe tejto žiadosti dostala dotáciu v sume 4 000€ so spoluúčasťou 20%. Informoval ich o tom, že obec bude potrebovať ešte 2 000€, ktoré sú schválené v rozpočte, na základe podanej žiadosti na vybavenie kuchyne. 


Uznesenie 45/2021 
OZ v Banskom 

berie na vedomie 

Informáciu o vybavení kuchyne obecného úradu. 

Za: 8  				Proti: 0 					Zdržalo sa: 0


V Banskom dňa 03.08.2021							PaedDr. Stanislav Maloš
									       	         starosta obce




K bodu 11. Schválenie dodatku č. 2 zo dňa 19.10.2020 k Zmluve č. 20201001 výstavba amfiteátra, práce neprevedené a práce prevedené mimo rozpočtu obce. 
Starosta informoval OZ v Banskom, že na amfiteáter boli schválené finančné prostriedky v hodnote 60 000€ no táto suma nebola prekročená. Zmluva bola podpísaná na 39 900€ no táto suma prekročená bola  na základe technických zmien (drevená podlaha, obklad, bočné chodníky) a preto je potrebné navýšiť rozpočtovanú čiastku v dodatkuč.2  k zmluve o dielo.


Uznesenie 46/2021

OZ v Banskom 

schvaľuje 


zapojenie finančných prostriedkov k výstavbe amfiteátra vo výške 7 971,91€ k pôvodnej zmluve o diele. 


Za: 5					Proti: Gera, Ivančo			Zdržal sa: Veselovský


V Banskom dňa 03.08.2021							PaedDr. Stanislav Maloš
									       	         starosta obce



K bodu 12. Schválenie dodatku č. 3/2021 k Zmluve o poskytovaní služieb v oblasti nakladania s odpadmi.
Starosta predniesol dodatok, ktorá spoločnosť bude poskytovať služby v oblasti s nakladaním odpadov zo ZD. Oboznámil poslancov, že už len tento dodatok je potrebný pre jeho otvorenie.

Uznesenie 47/2021

OZ v Banskom 

schvaľuje 

Dodatok č. 3/2021 k Zmluve o poskytovaní služieb v oblasti nakladania s odpadmi. 

Za: 8					Proti: 0	   				Zdržal sa: 0


V Banskom dňa 03.08.2021							PaedDr. Stanislav Maloš
									       	         starosta obce

K bodu 13. Informácia starostu o zakúpení konvektomatu do ZŠ Banské. 
Starosta predniesol informáciu ohľadom konvektomatu, ktorý sa zakúpi do kuchyne ZŠ. Na základe VO bola vybraná najvýhodnejšia ponuka. Obec dostala dotáciu od PSK v sume 5 000€, 3 000€ bolo vyčlenených z rozpočtu obce, no  potrebné je ešte vyčleniť 850€.


Uznesenie 48/2021

OZ v Banskom 

schvaľuje 

Vyčlenenie finančných prostriedkov v sume 850€ na konvektomat do ZŠ.

Za: 8 					Proti: 0 					Zdržalo sa: 0


V Banskom dňa 03.08.2021							PaedDr. Stanislav Maloš
									       	         starosta obce


K bodu 14. Schválenie zapojenia sa do projektu „Pokračovanie MOPS v obci Banské“ v rámci výzvy OPLZ-PO8-2021-1.
Starosta informoval OZ, že je výzva na predkladanie žiadostí, a že na predloženie žiadosti o NFP s 5% spoluúčasťou musí byť OZ schválené uznesenie. 

Uznesenie 49/2021

OZ v Banskom 

schvaľuje 

Zapojenie sa do projektu „Pokračovanie  MOPS v obci Banské“ v rámci výzvy OPLZ-PO8-2021-1 a zároveň schvaľuje zabezpečenie povinného spolufinancovania projektu min. 5% z celkových oprávnených výdavkov. 

Za: 8						Proti: 0 				Zdržalo sa: 0


V Banskom dňa 03.08.2021							PaedDr. Stanislav Maloš
									       	         starosta obce

K bodu 15. Schválenie žiadosti Magdalény Pačutovej o zámer na odkúpenie obecnej parcely C č. 1009 vo výmere 327 m2  v katastrálnom území obce Banské. 
Starosta poznamenal, že parcela je už vyčlenená. 

Uznesenie 50/2021

OZ v Banskom 

Schvaľuje 

Zámer na odpredaj majetku obce, parcely 1009 vo výmere 327 m2, a zároveň schvaľuje 3,50€ za m2 , z dôvodu , že je to nádvorie a vstup k rodinnému domu a obec s týmto pozemkom nemá žiaden zámer na užívanie. 

Za: 8					Proti: 0					Zdržalo sa: 0

V Banskom dňa 03.08.2021							PaedDr. Stanislav Maloš
									       	         starosta obce


K bodu 16. Rôzne  
V tomto bode vystúpil pán Jacko so žiadosťou o odstránenie retardéra. Poslanci OZ diskutovali o zámere tohto retardéra, či plní svoj účel. Starosta sa vyjadril, že pre odstránenie je potrebný súhlas dopravného inšpektorátu. Starosta predniesol sťažnosť pána Horvátha, ktorý sa sťažoval, že pred jeho domom parkujú kamióny a bráni mu to vo výhľade, no OZ sa vyjadrilo, že túto cestu premeriavali aj policajti a je v poriadku ak tam niekto má zaparkovaný kamión. Starosta sa vyjadril aj k zničenej zastávke a že mu pán Begala prisľúbil, že ju opraví, taktiež sa vyjadril k ihrisku, ktoré je pripravené a pokosené na memoriál Jána Bombára. Ďalej oboznámil OZ, že vyšla výzva na opatrovateľskú službu na 24 mesiacov. Starosta a vyjadril aj ku kompostérom o tom, že sa vyhlási súťaž a vyberie sa ponuka vyhrá. Vyjadril sa aj k potrebe vyčleniť finančné prostriedky na  nový pitný zdroj. a zároveň poznamenal, že nám urobili ponuku na prečistenie aktuálneho pitného zdroja, a že sa urobí hydrometeorologický prieskum, aby sa zistilo kde sa spraví nový vrt. Poslankyňa Breznická sa vyjadrila k cintorínu, starosta poznamenal, že kríž na cintorín bude zhotovený ku koncu augusta a odpovedal na otázku ohľadom hrobových miest, že cintorín je rozdelený na určité sektory. 

K bodu 17. Diskusia
[bookmark: _GoBack]Pán poslanec Veselovský sa vyjadril ku ceste Herľany-Banské, bolo by potrebné spísať petíciu za túto cestu a následne na základe tejto petície zaslať na Prešovský a Košický samosprávny kraj výzvu, aby sa tento problém vyriešil. Pán Jacko, ktorý bol prítomný za verejnosť sa vyjadril k  multifunkčnému ihrisku, že na ňom robia cez deň veľký hluk,  či by si sa tomu nedalo zabrániť, alebo by sa takéto ihrisko nemohlo spraviť v rómskej osade. Starosta reagoval, že v budúcnosti majú v pláne v rómskej osade spraviť multifunkčné centrum a v rámci neho aj multifunkčné ihrisko. V diskusii vystúpil aj pán Kalman ohľadom pálenia plastových fliaš v susedstve, ale aj v rómskej osade a či takáto činnosť nie je trestná, starosta mu na to reagoval, že bude tento problém sledovať, pán Kalman taktiež apeloval na zavedenie optického internetu v obci, keďže v okolitých obciach je zavedený už dávno a obci to neprinesie žiadne náklady.

K bodu 18. Návrh na uznesenie
Vzhľadom nato že poslanci hlasovali za jednotlivé uznesenia samostatne, starosta nedal hlasovať za tento návrh.

K bodu 19. Záver.
Nakoľko bol program zasadnutia obecného zastupiteľstva vyčerpaný, starosta obce poďakoval prítomným za účasť a zasadnutie OZ vyhlásil za ukončené.




Overovatelia zápisnice: Tomáš Gábor, Radko Červeňak
Zapísala: Bc. Marianna Dargajová 


 V Banskom: 03.08.2021





                                                                                                       PaedDr. Stanislav Maloš
                                                                                                               starosta obce v.r.



